CELEX: 32020D0619
Language: fi
Date: 2020-04-30 00:00:00
Title: Neuvoston päätös (EU) 2020/619, annettu 30 päivänä huhtikuuta 2020, metsälainsäädännön soveltamisen valvontaa, metsähallintoa ja puukauppaa koskevan Euroopan unionin ja Vietnamin sosialistisen tasavallan vapaaehtoisen kumppanuussopimuksen 18 artiklan nojalla perustetussa yhteisessä täytäntöönpanokomiteassa Euroopan unionin puolesta otettavasta kannasta yhteisen täytäntöönpanokomitean työjärjestyksen vahvistamiseen

8.5.2020   
               
               
                  FI
               
               
                  Euroopan unionin virallinen lehti
               
               
                  L 147/1
               
            
         NEUVOSTON PÄÄTÖS (EU) 2020/619,
         annettu 30 päivänä huhtikuuta 2020,
         metsälainsäädännön soveltamisen valvontaa, metsähallintoa ja puukauppaa koskevan Euroopan unionin ja Vietnamin sosialistisen tasavallan vapaaehtoisen kumppanuussopimuksen 18 artiklan nojalla perustetussa yhteisessä täytäntöönpanokomiteassa Euroopan unionin puolesta otettavasta kannasta yhteisen täytäntöönpanokomitean työjärjestyksen vahvistamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 kohdan ja 207 artiklan 4 kohdan ensimmäisen alakohdan yhdessä 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki metsälainsäädännön soveltamisen valvontaa, metsähallintoa ja puukauppaa koskevan Euroopan unionin ja Vietnamin sosialistisen tasavallan vapaaehtoisen kumppanuussopimuksen, jäljempänä ’sopimus’, neuvoston päätöksellä (EU) 2019/854 (1), ja sopimus tuli voimaan 1 päivänä kesäkuuta 2019.
                  
               
                     (2)
                  
                  
                     Sopimuksen 18 artiklan 1 kohdan nojalla perustetun yhteisen täytäntöönpanokomitean on määrä vahvistaa työjärjestyksensä sopimuksen 18 artiklan 3 kohdan mukaisesti.
                  
               
                     (3)
                  
                  
                     On aiheellista määrittää kanta, joka otetaan unionin puolesta yhteisessä täytäntöönpanokomiteassa, koska yhteisen täytäntöönpanokomitean työjärjestys tulee olemaan unionia sitova.
                  
               
                     (4)
                  
                  
                     Unionin on aiheellista tukea työjärjestyksen vahvistamista, jolla varmistetaan unionin ja Vietnamin sosialistisen tasavallan välinen sujuva ja avoin yhteistyö alusta alkaen sopimuksen täytäntöönpanon sekä ennen pitkää metsälainsäädännön soveltamisen valvontaa, metsähallintoa ja puukauppaa koskevan lupajärjestelmän täytäntöönpanon osalta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Metsälainsäädännön soveltamisen valvontaa, metsähallintoa ja puukauppaa koskevan Euroopan unionin ja Vietnamin sosialistisen tasavallan vapaaehtoisen kumppanuussopimuksen 18 artiklan nojalla perustetussa yhteisessä täytäntöönpanokomiteassa unionin puolesta otettava kanta on tukea yhteisen täytäntöönpanokomitean työjärjestyksen (2) vahvistamista.
            
            
               2.   Ottaen huomioon tilanteen kehittymisen tulevassa yhteisen täytäntöönpanokomitean kokouksessa unionin edustajat voivat sopia vähäisistä, muista kuin sisältöä koskevista muutoksista työjärjestysluonnokseen ilman uutta neuvoston päätöstä kuultuaan asiasta jäsenvaltioita paikalla järjestettävissä koordinointikokouksissa.
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 30 päivänä huhtikuuta 2020.
            
               
                  Neuvoston puolesta
               
               
                  Puheenjohtaja
               
               G. GRLIĆ RADMAN
            
         
         
            (1)  Neuvoston päätös (EU) 2019/854, annettu 15 päivänä huhtikuuta 2019, metsälainsäädännön soveltamisen valvontaa, metsähallintoa ja puukauppaa koskevan Euroopan unionin ja Vietnamin sosialistisen tasavallan vapaaehtoisen kumppanuussopimuksen tekemisestä (EUVL L 147, 5.6.2019, s. 1).
         
            (2)  Ks. asiakirja ST 7027/20 osoitteessa http://register.consilium.europa.eu.